**2017-2018 оқу жылында дарынды оқушылармен атқарылған жұмыстар туралы есеп**

Мектептегі инновациялық жұмыс мектеп тақырыбына сай жүргізілді.

**Мектептің тақырыбы:** Құзыретті білім беруге көшудегі инновациялық тех-нологиялардың рөлі.

**Мақсаты:** инновациялық технологияларды оқу-тәрбие үдерісіне енгізу арқылы әлеуметтік ортаға бейімделген құзыретті тұлғаны тәрбиелеу.

Инновациялық жұмыс –дарынды балаларды анықтау, оларды әр түрлі сайыстарға қатыстыру белсенділіктерін арттыру, өз білімдерін көтеру мақсатында жүргізілді.

Оқу жылының басында мектепте 920 оқушы болды, 36 сынып ашылды, ал жыл соңында оқушылар саны артып 937-ге жетті. 12 гимназиялық сынып (2аә, 3аәб, 4аә, 5а, 6аә, 7а, 9а) ашылып, онда 295 оқушы оқиды. Жыл соңында білім сапасы – 70,2% құрады. Гимназиялық және тереңдетілген сыныптарда жоғары білімді 38 мұғалім сабақ береді. Оның ішінде жоғары санатты -32, бірінші санатты-1 , екінші санатты-2, санатсыз-1.

Мектепте дарынды оқушылармен жұмыс жалғасып келеді. Жекелеген пәндер тереңдетіліп оқытылады: 6а6ә-ағылшын тілі, 7а-география, 8а-информатика. Аталған сыныптардағы балалар саны – 103. Білім сапасы - ағылшыннан -70,6%; географиядан - 86%; информатикадан - 50%. Бұл пәндер бойынша сабақ беретін мұғалімдер: ағылшын тілінен- А.М.Жукашева мен Б.Қ.Жармағамбетова - І санатты, географиядан –М.Т.Қажмағамбетова-жоғары санатты, ИВТ- М.М.Шампатова –І санатты.

Оқу жылы барысында гимназиялық сыныптарда және пәндері тереңдетіліп оқытылатын сыныптардағы оқушыларымыз халықаралық, республикалық, облыстық, қалалық сайыстарға қатысты.

Халықаралық «ПОНИ- Универсум» конкурсына 21 оқушы қатысты. Ағылшын тілінен халықаралық «British bulldog» ойын-конкурсына 19 оқушы қатысты, 11 оқушы жүлдегер-жеңімпаз атанды. Ш.Смағұлов атындағы республикалық математика пәні бойынша олимпиадаға 6-7 сыныптардан 13 оқушы қатысты, мұғалімі А.Қ.Наманаева.

1-7 сыныптар арасындағы Республикалық «Зерде» зерттеу жұмыстары мен шығармашылық жобалар сайысының қалалық кезеңіне 5 оқушы қатысып, барлығы да 100% жүлдегер атанып, сертификат және дипломмен марапатталды: 2 оқушы 2 орынға (М.Ақбаба, М.Қасен), 3 оқушы 3 орынға ие болды (Б. Базарбек, А.Марден, Д.Марат), мұғалімдері: Ж.А.Жетібаева, А.В.Естаева, Ж.Д.Арынжанова, А.М.Жапарова. Облыстық кезеңге 4 оқушы қатысып, 2 оқушы 3 орынды иеленді және ІІІ дәрежелі дипломмен марапатталды, олар: М.Ақбаба- 4 «б», А.Марден - 3 «б» сыныбы. 8-11 сыныптар арасындағы қалалық ғылыми жобалар сайысына мектептен 3 жоба дайындалды, 9 сыныптардан 5 оқушы- К.Магзумова, Д.Байтенова, А.Тельман, Ж.Молдабаева, М.Дания қатысты,бірақ нәтижеге қол жеткізген жоқ, дайындаған мұғалімдері – Г.А.Ашитова, Қ.М.Толыбаева, Д.С.Каримов.

Президенттік олимпиадаға 11 «А» сынып оқушысы Л.Сембаева қатысты. Бастауыш сынып оқушылары арасында математикадан алғаш рет өткен «Бастау» командалық олимпиадасына гимназиялық сыныптардан 3 оқушы қатысты- И.Бекей, Т.Бекбатыров, М.Макаров, мұғалімдері: А.В.Естаева, С.Қ.Намазбаева, Б.Ю.Сағындықова.

«Махаббат жыры» атты поэзиялық және прозалық ХІХ қалалық конкурсқа 9 сынып оқушысы: Абдрахманова Әмина қатысып, алғыс хатқа ие болды (мұғалімі – Жаңыл Шакаровна Қалымова).

9а сынып оқушысы Абдрахманова Әмина «Дауылпаз ақын – ел мақтаны» Махамбет Өтемісұлының оқуына қатысып, ІІІ орынға ие болды (мұғалімі Жаңыл Шакаровна Қалымова). Мағжан Жұмабаев оқуларында 8а сынып оқушысы Қасен Фатима ІІ орынды иеленді (мұғалімі Гүлнар Қалихановна Сапина).

27 қазан күні мектепішілік олимпиада өткізіліп, оған 772 оқушы қатысты және 147 оқушы жүлдегер болды. Мектепішілік олимпиада қорытындысы бойынша қалалық олимпиадаға баратын 14 оқушы іріктелініп алынды. Қалалық олимпиадада 6 оқушы жүлделі орындарды иеленді. Қазақ тілінен 1 орын- 11ә сынып оқушысы А.Мыржикова, мұғалімі Г.Ш.Жаменкенова, ағылшын тілінен 2 орын -10а сынып оқушысы А.Ниярова, мұғалімі Б.Қ.Жармағамбетова. 3-ші орынға 4 оқушы ие болды, олар Қазақстан тарихынан 2 оқушы - 9б сынып оқушысы- С.Садуакас және 8а сынып оқушысы Б.Табулдинова, мұғалімі А.А.Жолаева. Қазақ тілінен 8а сынып оқушысы Ф.Қасен, орыс тілінен 10а сынып оқушысы Д.Ақылбекова, мұғалімдері Г.Қ.Сапина, А.Б.Абуова.

2017-2018 оқу жылы «Балалардың бос уақытын қамту және дарынды оқушыларды дамыту» орталығы ұйымдастырған олимпиадаға дайындық тобына біздің мектептің 2-7 сынып оқушыларынан 13 оқушы қатысады, оның ішінде: «PV Эрудит» тобына 11 оқушы математика пәні бойынша және робототехника бойынша 10 «А» сыныптан 2 оқушы «Техдизайн» тобына қатысады. Робототехника бойынша облыстық ақпараттық-коммуникациялық технологиялар білім беруде (Lego қосымшасы) сайысына 10 «А» сынып оқушылары А.Сериков пен Т.Траиспаев қатысты, облыстық фестиваль "Kazrobotics» сайысына 10 «А» сыныбынан Абылғазин Абылайхан, Траиспаев Темірлан, Серіков Арман және 9 «Ә» сыныптан Қайыржан Дильназ қатысты, дайындаған мұғалімі М.М.Шампатова.

Дарынды балалармен жұмысты жандандыру бағытында өз ісімен көзге түскен мұғалімдер де баршылық. Мұғалімдерден «Жыл мұғалімі» қалалық сайысына ағылшын тілі мұғалімі Н.Г.Кайрбаева қатысып лауреат атанды. Қала мұғалімдері арасында озық тәжірибені жалпылау және тарату сайысына бастауыш сынып мұғалімі Б.Ю.Сағындықова қатысып, облыстық кезеңге өтті. Б.Ю.Сағындықованың 2 оқушысы-Қ.Безкей мен Д.Қаратай қалалық ғылыми зерттеу және шығармашылық жобалар сайысына қатысуға өтінім берді.

Дарынды оқушылармен жұмысты қорытындылай келе, осы бағыттағы жұмыстардың әлі де әлсіз жақтары –интеллектуалды сайыстар, олимпиадаларда нәтижелерге қол жеткізуге, жоғары сынып оқушыларын ғылыми жобалар қорғауға дайындауға барлық мүмкіндіктерді қолданып, жоғары және бірінші санатты мұғалімдердің белсенділіктерін арттыру қажет.

**Проблемалар:** 1. Әр гимназиялық және жеке пәндерді тереңдетіп оқыту сыныптарындағы бала санының көп болуы (28-ге дейін). Себебі – жылдың басында кейбір параллельдегі сыныптардың жабылуы.

2. Ортаңғы буындағы оқушыларды сайыстарға (юниорлық олимпиада,ғылыми жоба) қатыстыру белсенділігінің төмендеуі.

**Проблемаларды шешу жолдары:**

1. Гимназиялық және жеке пәндерді тереңдетіп оқыту сыныптарындағы

бала санын 20-дан асырмау.

1. Инновациялық сыныптарға балаларды іріктеу жұмысын сапалы жүргізу.
2. Ортаңғы буын оқушыларын сайыстарға қатыстыру белсенділігі мен

сапасын арттыру.

1. Сабақ үдерісінде инновациялық әдіс-тәсілдерді жүйелі түрде қолдану.